
Kev pe hawm Vajtswv yog dab tsi?

Loos 12:1 (NIV)
“Vim li ntawd, cov kwv tij thiab nkauj muam, kuv thov nej vim peb paub Vajtswv txoj kev hlub tshua, cia li muab nej lub cev fij ua ib yam khoom fij uas muaj sia nyob, dawb huv thiab haum Vajtswv siab. Qhov no yog txoj kev pe hawm Vajtswv uas tsim nyog thiab yog txoj kev pe hawm tseeb.”

Kev pe hawm Vajtswv yog kev muab peb lub cev fij ua ib yam khoom fij uas muaj sia nyob. (Kev zwm thiab muab peb tus kheej cob rau Vajtswv).

Kev muab fij (Kev zwm rau Vajtswv)

· Yog ib txoj kev txo hwj chim thiab zwm peb tus kheej rau Vajtswv.
·  Kev muab peb tus kheej cais cia ua neeg dawb huv.
· Muab Yexus los ua peb tus Tswv.
· Nqa peb tus ntoo khaub lig.
· Tso peb tus kheej tseg (tsis ua raws li peb lub siab nyiam xwb).
· Nyob nrog tus Ntsuj Plig Dawb Huv.

Muaj ob yam uas thaiv peb kom peb tsis muaj peev xwm zwm peb tus kheej rau Vajtswv tag nrho: Kev ntshai thiab Kev khav theeb.

1. Kev ntshai (Fear)

· Peb ntshai vim peb tsis paub yuav ua li cas. (Paub tsis meej).
· Peb ntshai tsam lwm tus neeg ntsia peb. (Ntshai tsam luag txiav txim rau peb).
· Peb ntshai tsam
· __________________________
(Nej sau ntxiv rau ntawm no).

Peb yuav tsum tsis txhob tsom ntsoov rau peb tus kheej lawm, tiam sis yuav tsum tig peb lub qhov muag mus saib Yexus.
Kev ntshai ua rau peb tsis muaj peev xwm zwm peb tus kheej rau Vajtswv, tiam sis  kev hlub muab txhua yam kev ntshai ntiab tawm mus.

1 Yauhas 4:18a (ESV)
“Kev hlub tsis muaj kev ntshai, tiamsis  kev hlub uas zoo tag nrho ntiab kev ntshai tawm mus…”
Thaum koj paub thiab nkag siab tob zuj zus tias Vajtswv hlub koj npaum li cas, ces koj yuav zwm koj tus kheej rau Nws (kev pe hawm Vajtswv) tau yooj yim dua.
Koj yuav paub tau li cas tias Vajtswv hlub koj?
Dab tsi yog tej pov thawj qhia tias Vajtswv txoj kev hlub nyob hauv koj lub neej?
· Vajtswv hais tias Nws hlub koj. Phau Ntawv Nkauj 145:9 hais tias: “Tus Tswv zoo rau txhua tus, thiab Nws muaj lub siab hlub tshua rau txhua yam uas Nws tsim.” (NIV)
· Koj yeej tsis ploj ntawm Nws txoj kev saib xyuas li. Phau Ntawv Nkauj 139:3 hais tias: “Koj paub thaum kuv tawm mus thiab thaum kuv pw; Koj yeej paub txhua yam uas kuv ua.” (NIV)
·  Nws mob siab txog txhua yam me me hauv koj lub neej. Mathais 10:30 hais tias: “Txawm yog cov plaub hau saum nej taub hau los twb suav tas lawm.” (NIV)
· Nws muaj tej hom phiaj zoo rau koj lub neej. Yelemis 29:11 hais tias: “Rau qhov kuv paub tej hom phiaj uas kuv npaj tseg rau nej lawm, tus Tswv hais li ntawd. Yog tej hom phiaj uas yuav ua kom nej tau zoo, tsis yog ua kom nej raug kev txom nyem, kom nej muaj lub neej yav tom ntej thiab muaj kev cia siab.” (NIV)
· Nws zam txim rau koj. Phau Ntawv Nkauj 86:5 hais tias: “Tus Tswv, Koj muaj lub siab zam txim thiab muaj lub siab zoo, Koj txoj kev hlub muaj nplua mias rau txhua tus uas thov Koj.” (NIV)
· Nws ua siab ntev thiab hlub koj. Phau Ntawv Nkauj 145:8 hais tias: “Tus Tswv muaj kev hlub tshua thiab muaj lub siab khuvleej, Nws tsis chim sai thiab Nws muaj kev hlub nplua mias.” (NIV)

1 Yauhas 4:19
“Peb hlub vim Nws xub hlub peb ua ntej.” (Saib ntxiv Yauhas 3:16).
Txoj kev hlub Vajtswv yuav ntiab txhua yam kev ntshai tawm mus.

2. Kev khav theeb (Pride)

Peb paub tias yuav tsum ua dab tsi, tiam sis peb tsis ua. (Tub nkeeg).

Peb xav tias peb twb paub txhua yam lawm, yog li ntawd peb tsis tas kawm ntxiv lawm. (Kev khav theeb thiab saib tsis taus lwm tus).
Kuv zoo dua ________________________________ (Nej sau ntxiv rau ntawm no).

Kev khav theeb thaiv peb kom peb tsis muaj peev xwm pe hawm Vajtswv. Tiam sis kev txo hwj chim qhib peb lub siab kom peb muaj peev xwm pe hawm Vajtswv. (Qhov tseeb).

Paj Lug 16:18: Ceeb toom peb tias: “Kev khav theeb los ua ntej txoj kev puam tsuaj, thiab lub siab khav theeb ua ntej txoj kev ntog.”

Yakaunpaus 4:6:Hais tias: “Vajtswv tawm tsam cov neeg khav theeb, tiam sis Nws pub txoj kev hlub tshua rau cov neeg txo hwj chim.”

Mathais 5:23–24:Nqe 23: Yog li ntawd, yog koj tab tom coj koj tej khoom fij mus tso rau ntawm lub thaj, thiab koj nco dheev tias koj tus kwv tij muaj ib yam tsis txaus siab rau koj,
Nqe 24: Cia li tso koj tej khoom fij ntawd rau ntawm lub thaj, ces mus ua ntej. Mus nrog koj tus kwv tij sib raug zoo tso, mam li rov qab los muab koj tej khoom fij rau Vajtswv.

Peb yuav tsum los pe hawm Vajtswv nrog lub siab hlub tus Tswv, thiab muaj lub siab dawb paug, ncaj ncees thiab txo hwj chim.

Kev pe hawm Vajtswv tsis yog tsuas yog hu nkauj xwb; tiam sis yog kev ua neej nyob txhua hnub uas muab peb tus kheej fij rau Vajtswv, ua lub neej dawb huv thiab haum tus Tswv siab.

Tej yam uas peb ua los pe hawm Vajtswv
 (Kev cob qhia sab ntsuj plig)

· Kev hu nkauj (Singing): Qhia peb txoj kev qhuas thiab ua Vajtswv tsaug los ntawm kev hu nkauj qhuas Vajtswv,  (Efexaus 5:19).
· Kev thov Vajtswv (Prayer):  (Tes Haujlwm 12:5).
· Kev qhuab qhia thiab qhia Vajtswv Txojlus (Preaching and Teaching): (1 Kauleethaus 4:17; 2 Timautes 3:16).
· Kev noj Yexus Rooj Mov (The Lord’s Supper / Communion): (1 Kauleethaus 11:23–26).
· Kev muab nyiaj thiab khoom fij (Giving): (2 Kauleethaus 9:7).
· Kev yoo mov (Fasting):  (Mathais 6:16–18; Mathais 4:2, 4).
· Kev ua siab zoo thiab pab lwm tus (Acts of Kindness and Service):  (Efexaus 4:32; Kalatias 6:2, 10).
· Kev mloog lus (Obedience): (Yauhas 14:15).


